
       Kasutusloa väljastamine

1. ASJAOLUD JA MENETLUSE KÄIK
Läbivaatamiseks laekus ehitise kasutusloa väljastamise taotlus koos ehitamise tehniliste dokumentide, seadusega ettenähtud korras kooskõlastatud projekti ja riigilõivu maksekorraldusega. 
Ehitusseaduse § 33 lõike 4 alusel on teostatud kasutusluba taotlevate ehitiste ülevaatus ja nõuetele vastavuse kontroll.  Ehitise ülevaatusest osavõtjad kinnitavad, et ülevaatuseks esitatud ehitised vastavad ehituseeskirjadele ja –normidele ning keskkonna-, tervise-, tuletõrje-, tarbija- ja  töökaitse nõuetele.  
Seega, kasutusloa andmiseks takistusi ei ole ning ülevaatuse tehtud  ehitisele tuleb väljastada kasutusluba.
2.   ÕIGUSLIKUD ALUSED

2.1.Kohaliku omavalitsuse korralduse seaduse § 30 lõige 1 punkt 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Ehitusseaduse §32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.3.Narva linna ehitusmäärus §27  lõige 3 ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS

             Väljastada Tallinna mnt 19c rekonstrueeritud ööklubi ruumidele  kasutusluba.
      4.  RAKENDUSSÄTTED

      4.1.Korraldus jõustub seadusega sätestatud korras.
4.2.Korraldust on võimalik vaidlustada Tartu Halduskohtu Jõhvi kohtumajas 30 päeva          jooksul   arvates korralduse teatavakstegemisest.

